open-index/open-wikipedia-markdown huggingface dataset:
Miljømotstand

**Miljømotstand** er, i forbindelse med populasjonsøkologi, faktorer som bidrar til å redusere veksten i populasjoner.  Disse deles gjerne inn i to klasser:

*Tetthetsavhengige faktorer – faktorer som er avhengig av hvor tett individene lever – for eksempel sykdom, mangel på næring, økt konkurranse osv.
*Tetthetsuavhengige faktorer – faktorer som ikke er avhengig av hvor tett individene lever – for eksempel forandring i temperaturen, forandring av fuktigheten, naturkatastrofer osv.

## Kilder
*Ivar H Hesthagen, *Biologi 3BI* (1998) ISBN 978-82-11-00393-5
Kystbjørkemåler

**Kystbjørkemåler** (*Epirrita dilutata*) er en sommerfugl i gruppen av de egentlige målere (Geometridae).

Kystbjørkemåler er registrert i de fleste områder av Sør-Norge. Den er meget lik den vanligere arten fjellbjørkemåler (*Epirrita autumnata*), og man må gjerne undersøke hannenes kjønnsorganer for å skille artene med sikkerhet.

## Utseende
En middelsstor (vingespenn 33–37&nbsp;mm), slank, lysgrå måler. Som hos andre *[[Epirrita]]-*arter varierer vingenes tegninger ganske mye og man kan ikke sikkert kjenne igjen arten bare på ytre utseende. **Forvingen** er noe avrundet, lys grå, noen ganger mørkere. Vanligvis har den tre, forholdsvis tydelige, mørkere tverrbånd, men den kan også være ensfarget. **Bakvingen** er gråhvit. Larven er grønn med rødbrune flekker på ryggen og på sidene. De på ryggen er formet som russisk-ortodokse kors.

## Levevis
Arten kan finnes i mange ulike miljøer der det vokser busker og trær. Larven lever på en lang rekke forskjellige busker og løvtrær, kanskje særlig på eik (*[[Quercus]]* spp.). De voksne målerne flyr i september – november og kommer gjerne til lys. Arten overvintrer som egg.

## Utbredelse
Kystbjørkemåleren finnes i Europa. I Norge er den funnet nord til Møre og Romsdal, men den eksakte utbredelsen er vanskelig å vurdere da arten er så lett å forveksle med fjellbjørkemåleren (*Epirrita autumnata*).

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Epirrita dilutata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Olivenbjørkemåler

**Olivenbjørkemåler** (*Epirrita christyi*) er en sommerfugl i gruppen av de egentlige målere (Geometridae).

Olivenbjørkemåler er registrert i de fleste områder av Sør-Norge. Den er meget lik den vanligere arten fjellbjørkemåler (*Epirrita autumnata*), og man må gjerne undersøke hannenes kjønnsorganer for å skille artene med sikkerhet.

## Utseende

En middelsstor (vingespenn 24 – 34&nbsp;mm), slank, lysgrå måler. **Forvingen** er noe avrundet, lys grå, ofte med tre mørkere tverrbånd, men den kan også være ensfarget. Arten kan neppe skilles fra de andre bjørkemålerne (slekten *[[Epirrita]]*) bare på ytre utseende. **Bakvingen** er gråhvit. Larven er grønn med lyse lengdestriper.

## Levevis
Arten finnes først og fremst i litt rikere, fuktige løvskoger. Larvene lever på en rekke busker og løvtrær, blant andre bøk, alm og bjørk. De voksne målerne flyr om natten i september – november og kommer gjerne til lys.

## Utbredelse
Siden det er så vanskelig å skille *[[Epirrita]]-*artene fra hverandre er det også vanskelig å si noe eksakt om artens utbredelse. Den forekommer i Europa. I Norge er den registrert nord til Sør-Trøndelag, ikke i fjellet.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Epirrita christyi''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Englundmåler

**Englundmåler** (*Perizoma albulata*) er en sommerfugl i gruppen av de egentlige målere (Geometridae). Den finnes over hele Norge.

## Utseende
En ganske liten (vingespenn 18 – 20&nbsp;mm), slank, lys måler. **Forvingen** er hvit, lyst gulbrun ved roten, i et tverrbånd midt i vingen og i den ytre delen. Den ytre delen har en smal, bølgete, hvit tverrstripe. **Bakvingen** er hvit. Larven er kraftig, blekt rosa på farge med brun hodekapsel.

## Levevis
Arten finnes helst på tørre, gressdominerte enger. Larvene utvikler seg i frøkapsler av småengkall (*Rhinanthus minor*) og marimjeller, der de spiser av de modnende frøemnene. De voksne målerne flyr i mai – juli, mest om ettermiddagen og kvelden.

## Utbredelse
Arten finnes i hele Europa og i Nord-Asia.
I Norge er englundmåleren funnet over hele landet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Perizoma albulata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Hvit dvergmåler

**Hvit dvergmåler** (*Eupithecia centaureata*) er en sommerfugl i gruppen av de egentlige målere (Geometridae). Den hører til den artsrike slekten dvergmålere (*Eupithecia*) og finnes i Sør-Norge.

## Utseende
En liten til middelsstor (vingespenn 18 – 23 mm), slank, gråhvit måler. Den er lett å kjenne igjen på de hvite forvingene med den store, timeglass-formede flekken ved forkanten. **Forvingen** er hvit, ved forkanten litt utenfor midten med en stor, timeglass-formet (kvadratisk med innsnevring på begge sider i midten), gråsvart flekk. Dessuten har den to mer eller mindre tydelige, smale, mørke tverrbånd. Vingens ytre del er lysgrå med en smal, hvit tverrstripe. **Bakvingen** er gråhvit med mer eller mindre tydelige, smale, mørke tverrstriper. Larven er lang og tynn, hvitgul med en rød ryggstripe og hesteskoformede, røde flekker som går ned på sidene.

## Levevis
Denne arten har larver som kan leve på blomstene av en lang rekke forskjellige lave urter. De voksne målerne flyr i mai – august i én eller to generasjoner. Forvingenes farge kan tyde på at arten etterligner fugleskitt og dermed unngår å bli spist.

## Utbredelse
Arten finnes i Nord-Afrika, i hele Europa og i det nordlige Asia.
I Norge er den funnet nord til Sogn og Fjordane.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Eupithecia centaureata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
TNA Impact!

***TNA Impact!*** eller *Impact Wrestling* er et amerikansk sportsprogram om wrestling som har gått på amerikansk TV siden 2004. 

## Referanser


## Eksterne lenker
* 
*
Kelvin (elv)

**Kelvin** er en elv i Skottland som har sitt utspring øst for Kilsyth, sørøst for landsbyen Banton, og renner ut i elven Clyde ved Glasgow. Elven har en lengde på rundt 34 kilometer.

Like før elven renner ut i Clyde renner den gjennom Kelvingrove Park, like ved Universitetet i Glasgow. Den kjente fysikeren William Thomson ble adlet som William Thomson, 1. baron Kelvin og hans adelsnavn er tatt fra elvens navn grunnet at han var professor ved universitetet.

## Referanser


## Eksterne lenker
* 
* Friends of the River Kelvin, veldedighetsbasert forening
* River Kelvin Angling Association River Kelvin Angling Association
* Kelvin Walkway - Glasgow West End , illustrert turguide langs elven
Dålundmåler

**Dålundmåler** (*Perizoma alchemillata*) er en sommerfugl i gruppen av de egentlige målere (Geometridae). Den finnes over hele Norge.

## Utseende
En liten (vingespenn 16 – 21&nbsp;mm), slank, brun måler. Den ligner sterkt på nelliklundmåler (*Perizoma affinitata*), men kan skilles fra denne på at den er mindre og at forvingens hvite tverrbånd vanligvis har en dobbelt innsnevring på innerkanten (enkel hos nelliklundmåleren).
**Forvingen** er brun med et dobbelt, hvitt tverrbånd noe utenfor midten. Langs ytterkanten går det en smal, bølgete, hvit tverrlinje som er tydelig i alle fall i den fremre delen. **Bakvingen** er gråhvit. Larven er kort og kraftig, men en del korte børster, lysgrønn med to røde lengdestriper langs ryggen.

## Levevis
Arten lever i skog, men også i åpne områder. Larven lever i blomster og frøkapsler av kvassdå (*Galeopsis tetrahit*) og skogsvinerot (*Stachys sylvatica*). De voksne sommerfuglene flyr i juni – august.

## Utbredelse
Arten finnes i hele Europa og videre østover gjennom Nord-Asia. I Norge er den funnet over hele landet unntatt de nordlige og østlige delene av Finnmark.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Perizoma alchemillata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
RoHS

**RoHS** (Restrictions of Hazardous Substances – «begrensning i bruk av farlige stoffer») er et direktiv som innebærer et forbud mot kadmium, bly, kvikksølv, seksverdig krom, polybromerte bifenyler (PBB) og polybromerte difenyletere (PBDE) i visse typer elektriske og elektroniske produkter (EE-produkter) fra 1.7.06. Det finnes imidlertid mange unntak, for eksempel produkter som blir brukt i medisinsk sammenheng. Direktivet trådte i kraft 1. juli 2006.

Direktivets fulle navn på norsk er «Direktiv om begrensninger i bruk av visse farlige stoffer i elektrisk og elektronisk utstyr» med direktivkode 2002/95/EU.

Direktiv 2011/65/EU - omtalt som RoHS 2 - ble vedtatt 8. juni 2011. Direktiv 2011/65/EU har virkning fra 3. januar 2013 og direktiv 2002/95/EF (RoHS) oppheves fra samme dato.

## Eksterne lenker
* www.evm.no
* http://europalov.no/rettsakt/farlige-stoffer-i-elektrisk-og-elektronisk-utstyr-unntak-for-bruk-av-kadmium/id-5840
Eiril

**Eiril** er en variant av det norske kvinnenavnet *Eirhild* som har opprinnelse i de norrøne ordere *eir*, «nåde, fred, barmhjertighet» eller «lindring, helbredelse», og *hildr*, «slag, kamp».

## Utbredelse
*Eiril* er et sjeldent navn, og har svært liten utbredelse utenfor Norge. Det er sannsynligvis et nyskapt navn på 1900-tallet. Det er ingen personer med dette navnet, eller varianter av det, i de norske folketellingene verken fra 1801, 1865, 1875 eller 1900.

|}

## Kjente personer med navnet
Personene i listen er ordnet kronologisk etter fødselsår.
* Eirill Bø, norsk studierektor ved Handelshøyskolen BI

## Referanser


## Eksterne lenker
*
Victoria Ose

**Victoria Ose** (født 1991) er en norsk skuespiller og journalist fra Oslo.

På videregående gikk Ose på Hartvig Nissens skole i Oslo og studert til bachelorgrad ved Kunsthøgskolen i Oslo 2019. Ose har bachelor i historie og journalistikk fra henholdsvis Universitetet i Oslo og Høyskolen i Oslo. Under studiene jobbet hun som journalist, i blant annet Norgesglasset i NRK P1 og i NRK Østfold.

I 2020 debuterte hun i *[[En midtsommernattsdrøm]]* ved Haugesund Teater, og spilte ved Nationaltheatret. Hun skal ha hovedrollen i «Jell-O Shot» på Torshovteatret med premiere 8. september 2021.

Hun har blant annet spilt i *[[Johnny og Johanna]]*. Ose spilte vennen til Johnny og hun het Vendela/Anne i filmene. Hun var med i to sesonger.

## Referanser


## Eksterne lenker
*
Carsten Bleness

**Carsten Bleness** (født 1958) er en norsk journalist og redaktør, fra 2010 til 2020 var han sjefredaktør i *[[Hamar Arbeiderblad]]*.

Fra 2004 til 2009 var han ansvarlig redaktør i *[[Dagsavisen]]*. Før det arbeidet Bleness i Østlandssendingen, og fra 1993 i *[[Aftenposten]]*, der han var London-korrespondent fra 2001 til 2004.

Bleness er sønn av Magne Bleness.

## Referanser
Wolong naturreservat

**Wolong naturreservat** () i provinsen Sichuan i Folkerepublikken Kina er et område viet til bevaring av kjempepandaen. Det ble oppført på UNESCO liste over Verdensarven den 12. juli 2006, som bestanddel av «Verneområdene for kjempepandaer i Sichuan».

Naturparken ligger i fylket Wenchuan, rundt 130 km fra Chengdu, provinshovedstaden. 

Jakt på kjempepanda ble forbudt i Kina i 1962, og Wolong ble grunnlagt i 1963. Naturreservatet er med sine 200.000 hektar det største av 31 slike områder tilsidesatt for beskyttelse av denne dyrearten som er truet med å dø ut. I 2006 talte man 154 kjempepandaer i reservatet, det vil si 10% av alle ville kjempepandaer i landet.

Fra 2004 har man begynt med en diskret overvåkning av dyrene ved hjelp av avansert teknologisk overvåkingsutstyr. 

## Eksterne lenker
* 
* Fiche du Patrimoine mondial
* http://whc.unesco.org/archive/advisory_body_evaluation/1213.pdf
Terrorangrepet på en skolebuss i Madhu 29. januar 2008

**Terrorangrepet på en skolebuss i Madhu 29. januar 2008** skjedde da fjernutløst bombe gikk av og rammet en sivil buss i Madhu, Mannar, Sri Lanka. Det var det andre terrorangrepet mot en sivil buss på mindre enn 14 dager i Sri Lanka.

## Bakgrunn
Tamiltigrene har slåss siden 1983 for en uavhengig stat for Sri Lankas etniske tamilminoritet i nord og øst, etter tiår med å bli marginalisert av den Sinhalese-dominerte regjeringer. Kampen har krevd livene til mer enn 70.000 mennesker.

Sentrale representanter for regjeringen har lovet å knuse opprørsgruppen innen 2008, og kampene har rast i månedsvis på frontlinjene av den de facto staten i nord.

Den srilankiske hæren har i tiden før dette terrorangrepet drevet med flere militære offensiver nord i landet hvor Tamiltigrene er sterkest. Tidligere i uka ble nesten 60 opprørere drept i løpet av to dager med kamper. I januar 2008 brøt regjeringen en våpenhvileavtale fra 2002. Myndighetene hevdet at våpenhvilen ble brukt av Tamiltigrene til å omorganisere seg og ruste opp.

## Angrepet
29. januar 2008 ble en buss med sivile ombord rammet at en eksplosjon fra en «claymore-mine». Hendelsen skjedde i byen Mannar omtrent 1 km fra Madhu-kirken.. 

### Skader
Angrepet krevde livet til 17 mennesker, inklusive 11 skolebarn, og skadet 14 personer.

## Ansvar
Ifølge Tamiltigrene ble den sivile bussen rammet av en bombe som ble utløst av en styrke fra den srilankiske hæren som operert langt bak frontlinjene i konflikten. Tamiltigrene hevdet videre at ofrene var studenter og lærere som returnerte fra et sportarrangement. Den srilankiske hæren benektet noe ansvar og hevdet at den ikke hadde noen enhet i området på den tiden.

## Se også
* Terrorangrepet i Buttala 16. januar 2008

## Referanser
August Nielsen (arkitekt)

**August Bendix Christofer Nielsen** (1877–1956) var en norsk arkitekt.

Han studerte Trondhjems tekniske læreanstalt fra 1893 til 1897. Siden var han assistent for blant annet arkitektene Andreas Bugge, Heinrich Jürgensen, Bredo Greve og Ingvar Hjorth før han i 1911 etablerte selvstendig arkitektpraksis i Kristiania. Han var reguleringssjef i Aker i 27 år, fra 1920 til 1947. Han har bl.a. tegnet flere villaer i Trosterudveien i Oslo.

Han var sønn av stortingspresident Sivert Andreas Nielsen. August Nielsen var selv politisk interessert, som formann i Aker Frisinnede Venstre og medlem av Aker herredsstyre fra 1920 til 1922, valgt på fellesliste for Høyre og Frisinnede Venstre.

## Bygninger
* Deichmanske bibliotek på Schous plass, 1912–1914
* Majorstuen kirke, 1921 til 1926 (kubisk klassisisme preget av art deco og nybarokk)
* Fredrikstad bibliotek, 1922 til 1926 (borgpreget middelaldersk stil). Bygningen ble fredet i 1992 ut fra arkitektonisk og kulturhistorisk verdi. 
* Rotsund kapell, Nordreisa, 1932
* Svolvær kirke, 1932


Fil:Deichmanske bibliotek Schous plass Grünerløkka.jpg|Deichmanske bibliotek på Schous plass 
Fil:MajorstuenKirke 20080511-1.jpg|Majorstuen kirke
Fil:FREDRIKSTADBIBLIOTEK 01.JPG|Fredrikstad bibliotek
Fil:Rotsund kapell 14303.jpeg|Rotsund kapell
Fil:Svolvær kirke.JPG|Svolvær kirke 


## Referanser


## Eksterne lenker
* Geir Tandberg Steigan: August Bendix Christofer Nielsen (1877–1956) (Arkitekturhistorie.no)
* August Nielsen i Norsk kunstnerleksikon
WEEE

**WEEE** (Waste Electrical and Electronic Equipment) er et EU-direktiv som i korthet går ut på at produsenter av elektriske og elektroniske produkter er ansvarlige for innsamling og gjenvinning av produktene når de leveres som avfall.

Elektriske og elektroniske produkter, såkalte EE-produkter, er en omfattende og sammensatt gruppe produkter. Eksempler på EE-produkter er støvsugere, komfyrer, TV-apparater, PC-er, kopimaskiner, mobiltelefoner, lysstoffrør, kabler og ledninger. De fleste EE-produkter inneholder helse- og miljøfarlige stoffer, som PCB, bromerte flammehemmere og kvikksølv, i varierende mengder. Når de skal kastes, er det derfor viktig at de samles inn og behandles på en forsvarlig måte.

## Kilder
* www.canon.no
* www.evm.no

## Eksterne lenker
* Miljøstatus i Norge: EE-avfall
University of West Florida

**  University of West Florida** (forkortet **UWF**) er et delstatseid universitet i Pensacola i delstaten Florida i USA. Det ble opprettet i 1963.

Universitetet har et College of Arts and Sciences, College of Business og et eget MBA-program. Av studentene er 60 % kvinner, mens 20 % er minoriteter (ikke-hvite).

Ved universitetet var det 11&nbsp;982 studenter og 543 vitenskapelig ansatte i 2012, og samme året var skolepengene 1&nbsp;496 dollar for studenter folkeregistrert i Florida. Studiene gis opp til doktorgradsnivå.

## Referanser


## Eksterne lenker
* 
* Think UWF  (Statistikker om UWF)
University of West Georgia

**  University of West Georgia** (forkortet **UWG**) er et delstatseid universitet i Carrollton i delstaten Georgia, USA. Det er også lokale undervisningssteder utenom campus på ulike mindre steder i vestre Georgia. UWG ble opprinnelig dannet som *Fourth District Agricultural and Mechanical School * i 1906, og ble college i 1933. Men universitetet ble akkreditert med fire-årige programmer først i 1957.

Fakultetene og skolene er:
*College of Arts and Sciences 
*Richards College of Business
*College of Education
* UWG Honors College
* UWG Graduate School

Ved universitetet var det 10&nbsp;163 studenter og 490 vitenskapelig ansatte i 2006, og samme året var skolepengene US$ 3&nbsp;460 for studenter folkeregistrert i Georgia. Studiene gis opp til doktorgradsnivå. 

## Referanser


## Eksterne lenker
*
Momrak

**Momrak** er en grend ved østbredden av Fyresvatn i Fyresdal kommune i Telemark. Grenda ligger langs fylkesvei 355 i nordenden av fjellområdet Våmur, og knapt 8 kilometer fra tettstedet Moland. Bilverkstedet Momrak Verkstad var tidligere å finne her.

## Referanser
University of Wisconsin

**University of Wisconsin** er et delstatseid universitet med 15 campuser som inngår i University of Wisconsin System. Flaggskipuniversitetet er et land-grant-universitet som ligger i Madison i delstaten Wisconsin i USA. Ofte listes *UW Madison* som Public Ivy-lærested.

Universitetet ble opprettet i Madison i 1848. Tjue år senere fikk dette lærestedet egen jus-utdanning, og flere campuser ble grunnlagt utover 1800-tallet. Universitetssystemet oppstod 11. oktober 1971 ved sammenslåing av University of Wisconsin og Wisconsin State University.

De elleve viktigste lærestedene under *UW* som tildeler akademiske grader, er:
* UW – Madison (1848) – 41&nbsp;466 studenter
* UW – Milwaukee (1956) – 28&nbsp;309 studenter
* UW – Oshkosh (1871) – 11&nbsp;080 studenter
* UW – Whitewater (1868) – 10&nbsp;502 studenter
* UW – Platteville (1866) – 6&nbsp;732 studenter
* UW – River Falls (1874) – 5&nbsp;862 studenter
* UW – Eau Claire (1916) – 10&nbsp;505 studenter
* UW – La Crosse (1909) – 9&nbsp;818 studenter
* UW – Stout, Menomonie (1891) – 8&nbsp;327 studenter
* UW – Superior (1893) – 2&nbsp;924 studenter
* UW – Stevens Point (1894) – 8&nbsp;842 studenter
* UW – Green Bay (1968) – 5&nbsp;803 studenter
* UW – Parkside, Kenosha (1968) – 4.&nbsp;14 studenter

University of Wisconsin Law School i Madison er med sine 820 studenter den eneste offentlige jus-utdanningen i Wisconsin.

Ved universitetet var det 162&nbsp;933 studenter og 32&nbsp;000 ansatte i 2007, og samme året var skolepengene fra om lag US$ 5&nbsp;500 i snitt for studenter folkeregistrert i Wisconsin, avhengig av studiested. Studiene gis opp til doktorgradsnivå i Madison og Milwaukee, ellers til mastergrad ved de andre lærestedene.

Lærestedet for fjernvarme fra West Campus gasskraftverk, som yter 150 MW med kogenerasjon.

## Referanser


## Eksterne lenker
* 
*  University of Wisconsin
* University of Wisconsin System
* University of Wisconsin Law School
* University of Wisconsin Law Library
Jan Heintze

**Jan Heintze** (født 1963) er en dansk tidligere fotballspiller. Han fikk sitt gjennombrudd på  under Bo Johansson, som tiltrådte som trener i 1996, da Heintze var 33 år. Alderen var imidlertid ingen hindring, i slutten av 1990-årene spilte han flere gode landskamper.
Han spilte 86 landskamper og scoret 4 mål. I en EM-kvalifiseringskamp i 1999 scoret han direkte på hjørnespark.

Han la opp fotballkarrieren etter VM-sluttspillet i 2002. I løpet av karrieren spilte han bl.a. for Kastrup Boldklub, PSV Eindhoven, KFC Uerdingen 05 og Bayer Leverkusen.

## Referanser


## Eksterne lenker
* 
* Leverkusen who's who
Kilegrend

**Kilegrend** er den sørligste grenda i Fyresdal kommune i Telemark. Grenda ligger langs fylkesvei 355 i sørenden av Fyresvatn, på grensen mot Nissedal. Grenda har egen campingplass, Øyne camping, og hadde frem til midten av 90-tallet en egen skole. Etter at den ble lagt ned har folketallet i grenda blitt halvert.

## Referanser
Mesterligaen 2002/2003

**[[Mesterligaen i fotball for menn]] 2002/03** ble arrangert av UEFA. Mesterligaen er Europas mest prestisjetunge turnering for klubblag.

Norge stilte med to lag,  som ble slått ut i 2. kvalifiseringsrunde og  som kom sist i gruppe D.  vant turneringen for sjette gang etter å ha slått  på straffespark i finalen. Dette var den andre Mesterliga-finalen som bestod av to lag fra samme land. Den første var i 2000, mellom  og .

Nummer en og to i det innledende puljespillet gikk til andre runde av gruppespillet. Nummer en og to gikk så videre til kvartfinalen. Nummer tre i hver innledende pulje gikk direkte inn i tredje runde av UEFA-cupen.

## Kvalifisering
I rundene er laget som har hjemmekamp i det første oppgjøret nevnt først. Ved uavgjort etter to oppgjør vinner laget med flest mål på bortebane.

### Første runde

**b**: Videre på bortemålsregelen
### Andre runde

 Ble spilt i Nikosia på Kypros etter at UEFA forbød at internasjonale kamper skulle spilles i Israel
**b**: Videre på bortemålsregelen

### Tredje runde

 Ble spilt i Sofia i Bulgaria etter at UEFA forbød at internasjonale kamper skulle spilles i Israel
**b**: Videre på bortemålsregelen
**s**: Videre på straffespark

## Gruppespill 1
De 16 vinnerne fra tredje runde, og de 16 lagene som var direkte kvalifisert, ble trukket i grupper på 4 lag. De to første plassene i hver gruppe ga avansement videre i turneringen, mens tredjeplassen i gruppen førte til tredje runde av UEFA-cupen.

### Gruppe A

### Gruppe B

### Gruppe C

### Gruppe D

### Gruppe E

### Gruppe F

 Ble spilt i Nikosia på Kypros etter at UEFA forbød at internasjonale kamper skulle spilles i Israel

### Gruppe G

### Gruppe H

## Gruppespill 2
Åtte gruppevinnere og åtte andreplasser ble trukket i fire nye grupper. Hver av gruppene inneholdt én gruppevinner og en andreplass som gikk videre til neste runde.

### Gruppe A

### Gruppe B

### Gruppe C

### Gruppe D

## Sluttspill
### Kvartfinale

### Semifinale

### Finale

## Referanser
Obbukta

**Obbukta** (russisk: О́бская губа́ &ndash; *Obskaja guba*) er ei enorm bukt i Nord-Russland. Den ligger i provinsen Jamalo-Nenetsk, nordøst for de nordlige Uralfjellene.

Obbukta starter ved Karahavet i Nordishavet, og strekker seg sørover til munningen av elva Ob, som den er oppkalt etter. Den er rundt 1000&nbsp;km lang, og bredden varierer mellom 50 og 80&nbsp;km. Bukta er relativt grunn, med en gjennomsnittlig dybde på 10 til 12 meter, noe som legger begrensninger på tung sjøtransport. Omtrent midt i bukta ligger Tazbukta, en østlig sidegrein dannet av elva Taz. Vest for bukta ligger Jamalhalvøya.
  
Ved Obs munning innerst i bukta ligger flere flate og lave øyer, som er vernet som våtmarker under Ramsar-konvensjonen. Forøvrig er det ingen øyer i Obbukta før den munner ut i Karahavet.

## Økonomisk betydning
Det er oppdaget enorme forekomster av naturgass og olje i denne regionen. Olje og gass fra feltene i området blir sendt sørover via rørledninger og jernbane. Jamburg-gassfeltet anses som et av verdens største, og ligger mellom den sørlige delen av bukta og Taz-elva mot øst. 

Området rundt bukta er svært tynt befolket, og den største bosetningen er Novyj Port på vestsiden av bukta, med rundt 1800 innbyggere. Jamburg er nest størst med rundt 300 fastboende.

## Eksterne lenker
* 
* Øyer ved munningen av Ob
* Vernede våtmarker
* Om transport av olje og gass i regionen
Sitje

**Sitje** er et område i Moland i Fyresdal kommune i Telemark. Området består av flere store gårder og ligger i fjellsiden med utsikt over Tøddebakkane, Kåsegrend, Grunnvik, Prærien, Vadligrend og Folkestadbyen.
Stig Tøfting

**Stig Tøfting** (født 14. august 1969 i Hørning) er en tidligere dansk fotballspiller og senere assistenttrener i Randers FC og AGF.

Som spiller var Tøfting en typisk defensiv midtbanespiller med kraftige taklinger og stor arbeidsiver som varemerke. Som klubbspiller er han først og fremst kjent fra flere perioder i AGF.

Tøfting startet sin profesjonelle karriere i AGF i 1989. I 1993 gikk han til bundesligaklubben Hamburger SV, men slo ikke gjennom. Deretter ble han utleid til OB og AGF, og i de følgende år byttet han mellom dansk og tysk fotball. I 2002 tok han en avstikker til engelsk fotball i Bolton Wanderers, der han fikk sparken etter en voldsdom. Han gjenopptok karrieren i kinesiske Tianjin Teida i 2003 og spilte igjen for AGF fra februar til desember 2004, før han igjen fikk sparken (ifølge pressen hadde han vært innblandet i et håndgemeng under en spillerfest). Deretter gikk han til den svenske klubben BK Häcken, før han signerte sin siste spillerkontrakt i Randers FC høsten 2005. Han la opp som aktiv spiller 1. desember 2007.

Tøfting debuterte på  30. januar 1993 i en vennskapskamp mot USA, og avsluttet 15. juni 2002 med VM-kampen mot Englands herrelandslag i fotball, som Danmark tapte 3-0. Tøfting spilte i alt 41 landskamper og scoret to mål.

Sommeren 2007 ble Stig Tøfting assistenttrener for Randers FC hos sjefstrener Colin Todd, det første halvåret som spillende.

I 2005 utgav han selvbiografien *No Regrets*.

## Utenomsportslig
Utenom fotballkarrieren er Tøfting også kjent for å ha fått flere voldsanmeldelser og to dommer. Den første voldsdommen er fra 1999, da Tøfting ble idømt 20 dages betinget fengsel. Den andre skyldtes en episode som skjedde like etter VM i fotball 2002, da en del av de landslagsspillerne festet på Café Ketchup i København. Her skallet Tøfting kafeens bestyrer, noe som gav ham en dom på fire måneder.

## Referanser


## Eksterne lenker
*
Kleivgrend

**Kleivgrend** er en grend vest for Hegglandsgrend i Fyresdal i Telemark. Grenda grenser opp mot Setesdalsheiene og har i tidligere tider vært nært knyttet til nabokommunen Valle i Setesdal. 

Årlig arrangeres det tradisjonelle turløpet Bispevegmarsjen langs den tradisjonelle Bispevegen over fjellet fra Tveitebø i Valle til Kleivgrend i Fyresdal. 

Nabogrenda Åslandsgrend blir feilaktig regnet som en del av Kleivgrend av mange, men er faktisk en separat enhet. 

## Referanser
Våmur

**Våmur** er et fjellområde og fjellovergang på fylkesvei 355 sør i Fyresdal kommune i Telemark, mellom administrasjonssenteret Moland i Fyresdal og Kilegrend. Ved Svåune er veien hugget ut i sva-fjell som stedvis er over 50 grader bratt, og som gir en flott utsikt. Veien ble ferdig utbygd i 1950.

## Referanser
Tjen folket

***Tjen folket*** eller ***Tjeneste for folket*** (kinesisk: 为人民服务, pinyin: *Wèi rénmín fúwù*) er et av de best kjente politiske slagord fra maoismens Kina. 

## Før og nå i Kina
Uttrykket dukket først opp som overskriften på en trykt versjon av en minnetale holdt av Mao den 8. september 1944. 

Mao Zedong skrev denne talen for å minnes en soldat i Folkets frigjøringshær, Zhang Side, hans livvakt gjennom mange år og en følgesvenn  under «den lange marsjen». I talen siterte han den historikeren Sima Qian fra Han-dynastiets tid: *«Om enn døden rammer alle mann likt, kan den være tyngre enn [[Taifjellet]] eller lettere enn en fjær»* (人固有一死，或重于泰山，或轻于鸿毛。). Mao fortsatte: *«Å dø for folket har mer vekt enn Taifjellet, men å arbeide for fascistene og dø for undertrykkerne er lettere enn en fjær. Kamerat Zhang Side døde for folket, og hans død bar i sannhet mer vekt enn Taifjellet»*. 

Devisen *Tjen folket* ble sammen med andre, som særlig *«Aldri for å gagne seg selv, alltid for å gagne andre»* og *«Utrettelig kamp»*, kjerneprinsipper innen Det kinesiske kommunistparti. Selv om det er mindre i bruk i dag, spiller det stadig en rolle ved viktige seremonielle anledninger. Det er innskrevet på fondveggen i Xinhuaporten inn til Zhongnanhai, som rommer regjeringens og kommunistpartiets nasjonale hovedsete i Beijing.

### I de væpnede styrker
Under troppeinspeksjoner i Folkets frigjøringshær, Folkerepublikken Kinas partibaserte militærmakt, fremføres følgende seremonielle utveksling:
:Inspiserende offiser: «Vær hilset, kamerater!» ( *Tóngzhì menhǎo*)
:Tropper: «Vær hilset, leder!» ( *Shǒu zhǎnghǎo*)
:Inspiserende offiser: «Kameratene har arbeidet hardt» ( *Tóngzhì men xīn kǔ le*)
:Tropper: **«Med å tjene folket!»** ( ***Wèi rénmín fúwù***)

### Kinesisk bestselger
I 2005 utgav den kinesiske forfatteren Yan Lianke boken *Tjen folket*, som ble en  bestselger, oversatt til flere verdensspråk.

Den er imidlertid blitt forbudt av den kinesiske regjering, i det minste delvis på grunn av sin behandling av Mao Zedong og politiske anliggender.

## Utenfor Kina
Slagordet fikk en veldig spredning i Kina i Maos levetid, ikke minst gjennom Maos lille røde, og ble også tatt opp av maoistiske miljøer i andre land, også i Norge. Det interne medlemsbladet til Arbeidernes kommunistparti het i mange år *Tjen Folket*, forkortet TF. Forkortelsen ble også lenge benyttet på avisa *[[Klassekampen]]s* humorside, der den ble sagt å stå for «Tidens fylde». Den dag i dag (2008) finnes det en organisasjon i Norge ved navn Tjen folket.

## Synlig fra verdensrommet
Ved hjelp av Google Earth kan man på 42°32'33.95" / 94°19'36.80" se innskriften *Tjen folket* 为人民服务 markert i terrenget i det nordøstlige Xinjiang.

## Eksterne lenker
* Mao Zedong: *Tjen folket* ''Tjen folket'', tekst på norsk, 8. september 1944.
* Mao Zedong (1944): Serve the People.
* Xinhua Net Folkets frigjøringshærs garnison i Hongkong fortsetter å bruke ''Tjen folket'' (på kinesisk)
Høyskolen Diakonova

**Høyskolen Diakonova** var en privat skole i Oslo som tilbød sykepleierutdanning og andre helsefaglige høgskolestudier. Skolen ble opprettet i 1916 og het frem til 2005 **Menighetssøsterhjemmets Høgskole**. Skolen var eiet av Stiftelsen Diakonova, som er en frittstående, selveiende diakoniinstitusjon innen Den norske kirke.

Skolen tilbød sykepleierutdanning (bachelorgrad), mastergrad i diakoni, videreutdanning til helsesykepleier, kreftsykepleier, nyresykepleier, hygienesykepleier og utdanning innen diakoni og kristen sjelesorg.

Skolen lå lenge i Rosenborggate nær Bislet. Fram til sommeren 2012 lå høyskolen i Linstows gate sammen med Høgskolen i Staffeldtsgate, men flyttet til lokaler i Fredensborgveien 24 Q i august 2012.

16. juni 2016 ble det kjent at Høyskolen Diakonova og VID vitenskapelige høgskole hadde bestemt seg for å slå seg sammen.

## Referanser
Terrorangrepet i Colombo 2. februar 2008

**Terrorangrepet i Colombo 2. februar 2008** skjedde da en selvmordsbomber sprengte seg selv i luften på Fort Railway Station i Colombo, hovedstaden i Sri Lanka.

## Bakgrunn
Tamiltigrene har slåss siden 1983 for en uavhengig stat for Sri Lankas etniske tamilminoritet i nord og øst, etter tiår med å bli marginalisert av den Sinhalese-dominerte regjeringer. Kampen har krevd livene til mer enn 70&nbsp;000 mennesker.

Sentrale representanter for regjeringen har lovet å knuse opprørsgruppen innen 2008, og kampene har rast i månedsvis på frontlinjene av den de facto staten i nord.

Den srilankiske hæren har i tiden før dette terrorangrepet drevet med flere militære offensiver nord i landet hvor Tamiltigrene er sterkest. Tidligere i uka ble nesten 60 opprørere drept i løpet av to dager med kamper. I januar 2008 brøt regjeringen en våpenhvileavtale fra 2002. Myndighetene hevdet at våpenhvilen ble brukt av Tamiltigrene til å omorganisere seg og ruste opp.

## Angrepet
Angrepet ble utført av en kvinnelig selvmordsbomber, som gikk av et tog og detonerte bomben blant mengder med folk i rushtiden på plattform 3 på Fort Railway Station i Colombo.

### Skader
Eksplosjonen drepte 11 og såret mer enn 100 personer. Blant de drepte i angrepet var 8 skolebarn fra D. S. Senanayake College sitt baseball lag og deres trener/ansvarlige lærer. 

## Ansvar
Regjeringen på Sri Lanka anklaget Tamiltigrenen (LTTE) for å stå bak terrorangrepet, men det var ingen som tok på seg ansvaret.

## Referanser


## Eksterne lenker
*  The ill Fated - Commemorated, dssenanayake.org
*  Heartbreak cityHeartbreak city, Island
*  Sri Lanka railway station suicide blast kills 11, Reuters
Åslandsgrend

**Åslandsgrend** er en grend i Fyresdal kommune i Telemark. Grenda ligger høyt og fritt over hoveddalføret, 500–550 moh, vendt mot sør. Åslandsgrend har mange funn fra vikingtida; økser, en skålvekt i bronse og en sigd, og det finnes flere gravhauger i grenda. Åslandsgrend har mange freda bygninger på gårder og et kulturlandskap som holdes i hevd av jordbruksdrift, og av sauer og hester som beiter. Fylkesplanta og orkidéen Søstermarihand, finnes flere steder i Åsland. Området er av Miljødirektoratet utpekt som særlig verdifullt kulturlandskap.

Grenda hadde egen skole fra 1863 til 1950, der også elever fra nabogrender gikk. Den gamle skolestua fra 1926 blir i dag brukt som grendehus. Det er 12 km fra grenda og ned til sentrum av Fyresdal.

Per 2017 bodde det ca. 40 personer i Åslandsgrend.

## Referanser
Snarteland

**Snarteland** er ei lita grend mellom Grunnvik, Verpe og Molandsmoen i Fyresdal kommune i Telemark. Grenda danner skillet mellom østsiden og vestsiden av Fyresvatn, der den ligger i nordenden av vannet der Snartelandsåi renner ut i innsjøen. Mellom Snarteland og Grunnvik ligger en av Telemarks største sandstrender, Stykkjevika. 

## Referanser
Verket kunstarena

**Kunstskolen på Rotvoll** var en privat kunstskole på Rotvoll i Trondheim. Skolen tilbød siden 2008 toårig fagskoleutdanning i kunst, samt kurs på inntil ett semesters varighet i kunst til voksne, barn og unge. 26. april 2012 ble Verket lagt ned. 

Skolen var organisert som en forening som eies av sine medlemmer. Rektor og daglig leder var Monica Stendahl Rokne. Skolen ble etablert i 1994 av den nederlandske kunstneren Francis Kilian og kunstnerkollegaene  Monika Wancke og Marius Wahl Gran under navnet *Den frie kunst- og dramaskolen på Rotvoll* for å gi tilbud om akttegning og andre kunstfaglige teknikker. I 2008 ble Kunstskolen på Rotvoll godkjent av NOKUT (Nasjonalt organ for kvalitet i utdanningen) som fagskoleutdanning.  

## Referanser


## Eksterne lenker
* verketkunstarena.no
Molandsmoen

**Molandsmoen** er det største industriområdet i Fyresdal kommune i Telemark. Her finner man Best bensinstasjon, Telemark Lys, Fyresdal Sag og Bygg, garasjeanlegg for Telemark Bilruter og ikke minst kildevannprodusenten Telemark kildevann AS. Molandsmoen ligger langs fylkesvei 355, i nordenden av kommunens administrasjonssenter Moland, og grenser opp mot Grunnvik, Verpe, Snarteland og Hegglandsgrend.

På Molandsmoen finnes også en runestein, Skeidsteinen – en snau meter høy, og rett ved fylkesvei 355.
Pengzhou

**Pengzhou** (kinesisk: 彭州市; pinyin: *Péngzhōu*) er et byfylke i den subprovinsielle by Chengdu i den kinesiske provinsen Sichuan.

I 1999 hadde det ca. 780.000 innbyggere. Arealet er på 1.420 km².

## Kulturminner

Til severdighetene i fylket hører det tidligere katolske presteseminaret *[[Seminarium Annuntiationis]]*, bygd av misjonskongregasjonen Det parisiske ytremisjonsselskap. Det ble erklært verneverdig av kinesiske myndigheter i 2006. Byggingen tok 13 år, og mer enn tusen arbeidere var involvert på det meste. Det ligger i landsbyen Shuyuan i storkommunen Bailu. Seminaret, som stod ferdig 24. mai 1908, ble rasert av jordskjelv få dager før sitt hundreårsjubileum. Pengzhou var ca. 45 kilometer sør for jordskjelvets episenter i fylket Wenchuan.

«Det udødelige Ges fjell» 葛仙山 (*Gexian Shan*) ligger også i fylket; det er et viktig sted for daoismen.

## Administrative enheter
Pengzhou består av 20 storkommuner:

*Tianpeng (天彭镇)
*Longmenshan (龙门山镇)
*Xinxing (新兴镇)
*Lichun (丽春镇)
*Jiuchi (九尺镇)
*Mengyang (濛阳镇)
*Tongji (通济镇)
*Danjingshan (丹景山镇)
*Longfeng (隆丰镇)
*Aoping (敖平镇)
*Cifeng (磁峰镇)
*Guihua (桂花镇)
*Junle (军乐镇)
*Sanjie (三界镇)
*Xiaoyudong (小鱼洞镇)
*Hongyan (红岩镇)
*Shengping (升平镇)
*Bailu (白鹿镇)
*Gexianshan (葛仙山镇)
*Zhihe (致和镇)

## Eksterne lenker
* Infoside
* Yangping Temple (Yangping guan)
* Daojiao Mingshan Gexian Shan
Murad Bey

**Murad Bey** (født 1750, død 1801) var lederen av mamelukkene som hersket i Egypt. Han ledet en forsvarsstyrke i kamp mot Frankrike i 1798, men led nederlag. 
## Referanser
August (film)

***August*** er en dramafilm fra 2008 regissert av Austin Chick. Manuset, som ble skrevet av Howard A. Rodman, fokuserer på to brødre som er ambisiøse nettentreprenører, og deres forsøk på å holde selskapet sitt igang når aksjemarkedet begynner å kollape i august 2001, en måned før terrorangrepet i New York 11. september 2001.

På rollelista finner man blant andre Josh Hartnett, Adam Scott, Naomie Harris, Rip Torn, Zoe Kazan, Robin Tunney og David Bowie. 

*August* debuterte på Sundance filmfestival 2008.

## Handling
Tom Sterling og Joshua Sterling er to brødre hvis nylig internett-oppstartsselskap, Landshark, har blitt utrolig populært i New York City i løpet av sommeren 2001. 

Før hele selskapet deres blir i stengt, aksje-kursen deres faller ukontrollert, og om bare noen få uker kommer hele verden vil forandre seg for alltid.

## Skuespillere
* Josh Hartnett som Tom Sterling
* Naomie Harris som Sarah
* Adam Scott som Joshua Sterling
* Robin Tunney som Melanie Hanson
* Andre Royo som Dylan Gottschalk
* Emmanuelle Chriqui som Morella Sterling
* Laila Robins som Ottmar Peevo
* Caroline Lagerfelt som Nancy Sterling
* Alan Cox som Burton
* John Lavelle som Brad
* David Bowie som Cyrus Ogilvie
* Rip Torn som David Sterling

## Eksterne lenker
*
Cossacks II: Napoleonic Wars

***Cossacks II: Napoleonic Wars*** er et strategispill utviklet av GSC Game World og handler om Napoleonskrigene som varte fra 1799–1815. Den ble gitt ut den 15. april 2005 og fikk både positive og negative anmeldelser.

Spillet har en lang enspiller kampanje, samt en risk-inspirert funksjon kalt «Battle for Europa» hvor spilleren har muligheten til å spille som Storbritannia, Frankrike, Egypt, Østerrike, Preussen eller Russland og krige for dominans i Europa ved å ta i bruk de forskjellige nasjonenes arsenal av infanterister, kavalerister og artillerister. Cossacks II: Napoleonic Wars tilbyr også spilleren muligheten til å utfordre andre spillere gjennom dets flerspillerfunksjon.

## Referanser
Jokneam

:*Denne artikkelen er om byen i det nordlige Israel. For den nærliggende landsbyen, se [[Yokneam (landsby)]].*

**Jokneam** eller **Yokneam** (hebraisk:  *Yoqne'am Illit*) er et liten by sørøst for Haifa i Norddistriktet i Israel. Før 2006, da den fikk bystatus, ble det kalt *Yokneam lokalstyre* (). Den er lokalisert i et åsområde i lavere deler av Galilea, omkranset av Highway 70 og Karmelfjellet, og hadde en befolkning på 18&nbsp;500 på slutten av 2006. Byen har utviklet seg til et senter for høyteknologi, på grunn av forbindelsen til Technion i østlige Haifa.

## Beliggenhet
Jokneam ligger ved grunnen av Karmelfjellet, med utsikt over Jisreeldalen, 21&nbsp;kilometer fra Haifa og 80&nbsp;kilometer fra Tel Aviv. Den ligger i nærheten av landsbyen Yokneam.

## Historie
Jokneam ble grunnlagt som en utviklingsby i 1950-årene over ruinene av antikke Yokneam, samt over den senere palestinske byen Qira, der innbyggerne ble fordrevet i forspillet til den arabisk-israelske krig i 1948. Den ble erklært som et lokalstyre i 1967, og oppnådde bystatus 18. desember 2006.

De nye bosetterne, hvorav mange bar jødiske immigranter fra Nord-Afrika, opptok dyrkningen av olivenhager ved Karmelfjellene og plantet nye olivenplanter i Jisreeldalen.

## Vennskapsbyer
*  Montauban, Frankrike
*  St. Louis, Missouri, USA
*  Atlanta, Georgia, USA

## Referanser


## Eksterne lenker
* 
*  Partnership 2000 Yokneam-Megiddo
HMS «Venturer»

**HMS «Venturer»** var en undervannsbåt i Royal Navy under andre verdenskrig. Hun senket «U 771» den 11. november 1944 7&nbsp;nm vest for Andenes. «Venturer» er allikevel best kjent som ubåten som senket «U 864» og dermed ble den første ubåt til å senke en annen ubåt mens begge var neddykket.

Venturer ble sendt til området rundt Fedje med ordre om å finne og ødelegge «U&thinsp;864», som skulle ha en last på 65 tonn kvikksølv samt Messerschmitt jetmotorer.

Den 6. februar 1945 passerte «U&thinsp;864» Fedje uten å bli oppdaget, men den 9. februar hørte Venturer «U&thinsp;864»s motorlyd og så dens periskop da kapteinen var på utkikk etter sin eskorte.

Klar over at de ble forfulgt, dykket «U&thinsp;864» og styrte i sikk-sakk for å unngå å bli torpedert. Etter en usedvanlig lang jakt, over tre timer, bestemte skipssjef Jimmy Launders seg for å fyre av alle fire torpedoer med 17 sekunders intervaller i håp om å treffe. Hver torpedo brukte over to minutter på å nå målet. «U&thinsp;864» dykket for å unngå torpedoene, men ble truffet av den fjerde og siste klokken 12.14 og ble delt i to og sank ned til 150 meter. Launders fikk en stripe på sin DSO for sin innsats.

HMS «Venturer» senket også fem lasteskip i sin karriere for Royal Navy.

Etter krigen ble båten kjøpt av Norge og gikk i tjeneste i nesten 20 år før den ble hugget i Sarpsborg i 1964.

## Referanser
Passasjer

En **passasjer** er en person som reiser med et transportmiddel, som for eksempel en båt, en bil, et tog, et fly, en buss eller en drosje, uten selv å føre det. Passasjeren har lite eller ikke noe ansvar for å føre transportmiddelet eller for at transportmiddelet kommer frem til destinasjonen. Transpormiddelets besetning, som for eksempel piloten, skipsføreren eller sjåføren, regnes vanligvis ikke som en passasjer mens de er i tjeneste.

I mange land, og på ulike offentlige transportmidler, kan passasjerer bli delt inn i tre klasser som skilles fra hverandre på komfort og betalingsevne eller -vilje:
* 1. klasse er dyrest og har best komfort.
* 2. klasse er en mellomklasse.
* 3. klasse er billigst og har den dårligste komforten.

## Se også
*Blindpassasjer 
*Billett
University of Wyoming

**University of Wyoming** (forkortet **UW** eller **UWyo**, også kalt *U-Dub*) er et delstatlig universitet i Laramie i delstaten Wyoming, USA. Det ble grunnlagt i 1866 og er et land-grant-universitet.

Ved universitetet ligger også det nasjonale American Heritage Center, som er et amerikansk arkiv og bibliotek som dokumenterer den amerikanske sivilisasjonen, levesett og samfunnsliv.Her er det blant annet arkivert 45&nbsp;000 sjeldne og gamle bøker fra USAs tidligere historie.

Faglige spesialiteter er naturforvaltning, vann- og ressurslære, energi, miljøfag, geologi og landbruksfag.

Skolene og fakultetene er:
*College of Agriculture 
*College of Arts and Sciences 
*College of Business 
*College of Education 
*College of Engineering and Applied Science 
*College of Health Sciences 
*College of Law 
*Haub School and Ruckelshaus Institute of Environment and Natural Resources 
*School of Energy Resources

Ved UWyo var det 13&nbsp;203 studenter og 439 vitenskapelig ansatte i 2006. Samme år var skolepengene 3&nbsp;554 dollar for alle studenter som er folkeregistrert i delstaten. Studiene gis opp til doktorgradsnivå.

## Referanser


## Eksterne lenker
*
Betty Nansen Teatret

**Betty Nansen Teatret** er et teater som har adressen Frederiksberg Allé 57 i bydelen Frederiksberg i København. 

Det har vært teater på stedet siden 1869 under forskjellige navn. Teatret er oppkalt etter Betty Nansen som var leder av teatret fra 1917–1943, med avbrudd 1925–1927 og 1930–1931, og som satte et sterkt preg på teaterlivet i Danmark. Fra 1964–1976 ble teatret drevet av Ungdommens Teater. Fra 1980 til 1992 ble teatret ledet av Morten Grunwald. Siden 1992 har ledelsen bestått av Peter Langdal og Henrik Hartmann. 

Betty Nansen Teatret har dessuten den eksperimentelle scenen Edison, som holder til i et nedlagt elektrisitetsverk på Frederiksberg. Repertoaret består av både klassikere som nyere dansk og utenlandsk dramatikk.

Navn på tidligere teatre på stedet:
*Odéon
*Frederiksberg Morskabsteater
*Frederiksberg Teater
*Alexandrateatret
*Alléscenen (1943–1980)

## Eksterne lenker
* 
*
Odense Teater

**Odense Teater** kan dateres tilbake til 1796 og er dermed Danmarks nest eldste teater. Det er et av landets tre landsdelsscener.

Teateret ligger i Jernbanegade, Odense, hvor det råder over scenene *Store Scene*, *Værkstedet* og *Foyerscenen*, dessuten har teateret scenene *Farinen* og *Raffinaderiet* i det gamle sukkerkokeriet, Odense, hvor det dessuten drives en teaterskole.

## Historie
Odense Teater har tidligere ligget på Sortebrødre Torv, hvor H.C. Andersen debuterte som statist.

Siden 1914 har teateret ligget i Jernbanegade like ved Kongens Have.

## Bygningen
Dagens teaterbygning er tegnet av arkitekt Niels Jacobsen og oppført i 1914. Fasaderelieffet er utført av billedhugger Thomas Bærentzen.

## Referanser
 
 


## Eksterne lenker
*
Klukkhøne

En **klukkhøne** var fra gammelt en tamhøne som fulgte sitt instinkt om å samle opp og ruge ut egg, for så å ta vare på kyllingflokken ved hjelp av karakteristiske lyder (klukk).

Klukkhøna ville insistere på å ha og beholde sin reirplass, mens hennes medsøstre kunne legge egg og forlate dem andre steder. Rugingen startet ikke for alvor før der var mere enn tre egg i reiret. For å lure klukkhøna til å fortsette med å legge egg i stedet for å ruge, var det vanlig å la det ligge igjen en eggformet hvit stein, eller et porselensegg.

## Referanser